### Beslutning

Sagens behandling udsat.

Teknik og Miljø bemyndiges til at meddele de fornødne tilladelser til et enfamiliehus i 2 etager og kælder på [adresse]

### Resumé

Lokalplanen for [adresse] tillader kun et byggeri på maksimalt 250 m2 i 2 etager plus garage i kælderniveau. Det er dette volumen, som ejerne har søgt og fået byggetilladelse til.

 Byggeriet er delvist opført. Byggeriet fremtræder meget stort, og der er fra flere sider sat spørgsmålstegn ved, om det også reelt overholder lokalplanen. Sagsbehandlingen har vist, at byggeriet er opført for stort. Bygherren har fremsendt et revideret byggeprojekt, hvor etagearealet er reduceret. Byggeriet er opført 35 cm for højt. Der søges om dispensation til opretholdelse af højde som følge af uforholdsmæssigt store omkostninger ved en lovliggørelse.

 Teknik og Miljø anbefaler, at der meddeles dispensation til det reviderede byggeprojekt.

### Indstilling

At Byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

21-04-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 27-04-2015 Magistraten
Fremsendes til [adresse] med bemærkning, at Christian Bruun, Arne Schultz og Jean Jessen i Magistratens møde den 27. april 2015 anbefaler, at byrådet tiltræder Magistratsafdelingen for Teknik og Miljøs indstilling af 13. april 2015.

 Rådmand Lærke Pedersen, Berta Ravn og Ivan Vestergaard, kan ikke anbefale byrådet at tiltræde Magistratsafdelingen for Teknik og Miljøs indstilling, idet vi finder, at indstillingen legitimerer en uacceptabel adfærd og kan medvirke til at skabe en uhensigtsmæssig præcedens.

 Rådmand Ragnar Bertelsen tog forbehold.

 Rådmand Curt Lauritsen kunne ikke tiltræde indstillingen.

 Martin Jepsen var forhindret i at deltage i sagens behandling.
 06-05-2015 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 6. maj 2015
 15-06-2015 Teknisk Udvalg
Sagens behandling udsat.
 17-06-2015 [adresse]
Tilbagesendt Teknisk Udvalg i byrådets møde den 17. juni 2015
 17-08-2015 Teknisk Udvalg
Sagens behandling udsat.
 31-08-2015 Teknisk Udvalg
Jean Jessen, Henriette Nielsen, Jesper Mathiesen, Øivind Mikkelsen og Helge Madsen kunne ikke tiltræde indstillingen, for så vidt angår byggehøjden. Derimod anbefaler de, at kælderarealerne inde i skrænten på niveau 2 godkendes som depotrum.

 Christian Frederiksen tog forbehold med henblik på en nærmere drøftelse i byrådsgruppen.

Sebastian Kristiansen var forhindret i at deltage i udvalgets behandling af sagen.

 09-09-2015 Aarhus Byråd
Tilbagesendes Magistratsafdelingen for med bemærkning, at byrådet i sit møde den 9. september 2015 har vedtaget Magistratens indstilling i overensstemmelse med erklæring fra Teknisk Udvalg af 1. september 2015.